छत्तीसगढ़ एक्सप्रेस हर रविवार को चलेगी पैसेंजर ट्रेन बन कर
उरकुरा और दाधापारा के बीच लिए गए मेगा ब्लाक की वजह से अमृतसर से बिलासपुर जाने वाली छत्तीसगढ़ एक्सप्रेस को रविवार को रायपुर से बिलासपुर के बीच लोकल ट्रेन बनाकर चलाई गई। इससे राजनांदगांव, दुर्ग, रायपुर और बिलासपुर तक के छोटे स्टेशनों के यात्रियों को बिलासपुर या इससे पहले तक सफर करने में सुविधा हुई।
रायपुर रेल मंडल ने उरकुरा से दाधापारा के बीच तीनों लाइनों मेगा इंटीग्रेटेड कॉरीडोर ब्लाक लिया था। इसकी वजह से यात्रियों को होने वाली परेशानी से बचने के लिए छत्तीसगढ़ एक्सप्रेस को लोकल ट्रेन की तरह चलाई गई। 16 अप्रैल तक सप्ताह के प्रत्येक रविवार को इंटीग्रेटेड कॉरीडोर मेगा ब्लाक लिया जाता रहेगा। आने वाले दिनों में हर रविवार को भी इसी तरह की व्यवस्था रहेगी, ताकि बिलासपुर की ओर जाने वाले यात्रियों को परेशानी न हो।
मेगा ब्लाक वाले दिनों में गोंदिया से झारसुगुुड़ा के बीच चलने वाली जेडी पैसेंजर को बिलासपुर से रायपुर के बीच रद्द रखा जाएगा। गोंदिया से आने वाली ट्रेन रायपुर से और झारसुगुड़ा से आने वाली ट्रेन बिलासपुर से ही लौट जाएगी। साथ ही रायपुर गेवरारोड पैसेंजर रायपुर बिलासपुर के बीच, बिलासपुर रायपुर पैसेंजर रद्द रहेगी।
hin_Deva hin_Deva hin_Deva hin_Deva